ai4bharat/Pralekha huggingface dataset:
உள்நாட்டு விமானப் போக்குவரத்து அமைச்சகம்
வந்தே பாரத் மிஷன் : 11 லட்சத்துக்கும் மேற்பட்ட இந்தியர்கள் இந்தியாவுக்குத் திரும்பினர்
வந்தே பாரத் மிஷன், இந்திய நிறுவனங்களால் இயக்கப்படும் சிறப்பு திருப்பி அனுப்பும் விமானங்களையும், இந்திய மற்றும் வெளிநாட்டு நிறுவனங்களால் இயக்கப்படும் பட்டய விமானங்களையும் கொண்டுள்ளது. 31.08.2020 வரை வெளியுறவு அமைச்சகம் அளித்த தகவல்களின்படி, 11 லட்சத்துக்கும் மேற்பட்ட இந்தியர்கள்  வந்தே பாரத் மிஷனின் கீழ் இந்தியா திரும்பியுள்ளனர். நாடு வாரியாக மற்றும் மாநில வாரியாக திரும்பிய பயணிகளின் எண்ணிக்கை இந்த இணைப்பில் உள்ளது : https://static.pib.gov.in/WriteReadData/userfiles/annx%20%20A%201902.pdf
லைஃப்லைன் உதான்
சிவில் விமானப் போக்குவரத்து அமைச்சகம் 26.03.2020 அன்று 'லைஃப்லைன் உதான்' ஒன்றை அறிமுகப்படுத்தியது. நாட்டின் அனைத்து பகுதிகளுக்கும் அத்தியாவசியப் பொருட்கள் மற்றும் மருத்துவ பொருட்கள், பிபிஇக்கள் , சோதனைக் கருவிகள் போன்றவற்றை சீராக வழங்குவதை உறுதி செய்வதற்கான ஒரு முயற்சியாக லைஃப்லைன் உதான் இருந்தது. இந்த நோக்கத்திற்காக, சிறப்பு விமானத் திட்டங்களுடன் மாநிலங்கள் / யூனியன் பிரதேசங்கள் / மத்திய சுகாதார மற்றும் குடும்ப நல அமைச்சகம்  / பிற அமைச்சகங்களின் தேவைகள் / சரக்குகளுடன் பொருந்தக்கூடிய லைஃப்லைன் யுடான் செயல்முறையை நிறுவ அமைச்சகம் வசதி செய்தது.
ஆரம்பத்தில், லைஃப்லைன் யுடான் விமானங்களுக்கான போக்குவரத்து செலவை அந்தந்த மாநில அரசுகள் / யுனியன் பிரதேசங்கள் / ஏஜென்சிகள் ஏற்றுக் கொண்டிருந்தன. எவ்வாறாயினும், சிவில் விமானப் போக்குவரத்து அமைச்சகத்தால் செய்யப்பட வேண்டிய லைஃப்லைன் உதான் நடவடிக்கைகளுக்கு செலுத்துவதற்கு, மொத்தம் ரூ.30 கோடி வரை கூடுதல் செலவினங்களுக்கான தற்செயல் செலவுத் திட்டம் அங்கீகரிக்கப்பட்டது. 18.09.2020 நிலவரப்படி, லைஃப்லைன் உதான் விமானங்களுக்கான விமான நிறுவனங்கள் / தரை கையாளுதல் முகவர் நிறுவனங்களுக்கு ரூ .18.95 கோடி தொகையை அமைச்சகம் திருப்பிச் செலுத்தியுள்ளது. விமானங்களின் மாநில வாரியான விவரங்கள் இந்த இணைப்பில் உள்ளன : https://static.pib.gov.in/WriteReadData/userfiles/annx%20B%201902.pdf
மேலும் விவரங்களுக்கு - https://pib.gov.in/PressReleasePage.aspx?PRID=1657816
பிரதமர் அலுவலகம்
மறைந்த திரு ராம் விலாஸ் பாஸ்வானின் பிறந்தநாளை முன்னிட்டு அன்னாரை நினைவு கூர்ந்துள்ளார் பிரதமர்.
மறைந்த திரு ராம் விலாஸ் பாஸ்வான் அவர்களின் பிறந்தநாளை முன்னிட்டு பிரதமர் திரு நரேந்திர மோடி அவரை நினைவு கூர்ந்துள்ளதுடன், இந்தியாவின் மிகுந்த அனுபவமிக்க நாடாளுமன்ற உறுப்பினர்கள் மற்றும் நிர்வாகிகளுள் அவரும் ஒருவர் என்று கூறியுள்ளார்.
“இன்று, எனது நண்பரான மறைந்த திரு ராம் விலாஸ் பஸ்வான் அவர்களின் பிறந்தநாள். அவரது பிரிவால் மிகவும் வாடுகிறேன். இந்தியாவின் மிகுந்த அனுபவமிக்க நாடாளுமன்ற உறுப்பினர்கள் மற்றும் நிர்வாகிகளுள் அவரும் ஒருவர். பொது சேவை மற்றும் ஒடுக்கப்பட்ட மக்களுக்கு அதிகாரமளிப்பதில் அவரது பங்களிப்பு என்றும் நினைவில் கொள்ளப்படும்”, என்று பிரதமர் வெளியிட்டுள்ள சுட்டுரைச் செய்தியில் தெரிவித்துள்ளார்.
ஊரக வளர்ச்சி அமைச்சகம்
ஸ்டார்ட்-அப் கிராமத் தொழில்முனைவோர் திட்டம்  ஊரகப் பகுதிகளில் தொழில் நிறுவனங்களை ஊக்குவித்து, ஊரகத் தொழில் முனைவோரை உருவாக்குகிறது
தீன்தயாள் அந்த்யோதயா திட்டம் - தேசிய ஊரக வாழ்வாதார இயக்கத்தின்  துணைத் திட்டமாக ஊரக வளர்ச்சி அமைச்சகத்தால் 2016 முதல் ஸ்டார்ட்-அப் கிராமத் தொழில்முனைவோர் திட்டம்  செயல்படுத்தப்பட்டு வருகிறது.
ஊரகப் பகுதிகளில் தொழில் நிறுவனங்கங்களை ஊக்குவித்து, ஊரகத் தொழில் முனைவோரை உருவாக்குவது இந்தத் திட்டத்தின் நோக்கமாகும். நிதி, வழிகாட்டுதல் மற்றும் திறன் சூழலியல் ஆகிய ஊரகப் புது நிறுவனங்களின் மூன்று முக்கியத் தேவைகளை ஸ்டார்ட்-அப் கிராமத் தொழில்முனைவோர் திட்டம் நிறைவேற்றுகிறது.
ஏழ்மையில் இருந்து கிராமப்புற மக்களை மீட்கும் லட்சியத்தோடு, அவர்கள் சொந்தத் தொழில் நிறுவனங்களைத் தொடங்கி நடத்த இந்தத் திட்டம் உதவி செய்கிறது. நிதி உதவி, தொழில் மேலாண்மைப் பயிற்சி மற்றும் திறன் வளர்த்தல் ஆகியவற்றை இத்திட்டம் வழங்குகிறது.
இது வரை 23 மாநிலங்களில் உள்ள 153 வட்டங்களில் வர்த்தக ஆதரவு சேவைகள் மற்றும் மூலதன உதவியை வழங்கியுள்ள ஸ்டார்ட்-அப் கிராமத் தொழில்முனைவோர் திட்டம், ஆகஸ்ட் 2020 வரை ஒரு லட்சம் நிறுவனங்களுக்கு ஆதரவு அளித்துள்ளது. இதில் 75 சதவீதம் பெண்களால் நடத்தப்படுபவை ஆகும்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651525
(
ஊரக வளர்ச்சி அமைச்சகம்
வேளாண் ஊட்டச்சத்து தோட்ட வாரத்தை கொண்டாடியது தீன்தயாள் அந்தியோதயா தேசிய ஊரக வாழ்வாதார திட்டம் : ஒரே வாரத்தில் 76,664 தோட்டங்கள் அமைக்கப்பட்டன
வேளாண் ஊட்டச்சத்து தோட்ட வாரத்தை கடந்த ஜனவரி 10ம் தேதி முதல் 17ம் தேதி வரை தீன்தயாள் அந்தியோதயா தேசிய ஊரக வாழ்வாதார திட்டம் கடைபிடித்தது. இதன் மூலம் ஊரக பகுதிகளில் உள்ள வீடுகளில் விழிப்புணர்வு பிரச்சாரம் மூலம் வேளாண் ஊட்டச்சத்து தோட்டங்கள் அமைக்கப்பட்டன. குடும்பத்தின் ஊட்டச்சத்து தேவைகளை நிறைவேற்ற, ஒவ்வொரு ஊரக வீடுகளிலும் வேளாண் ஊட்டச்சத்து தோட்டம் அமைப்பதற்கு இத்திட்டம் ஆதரவு அளிக்கிறது. கூடுதல் உற்பத்தியை விற்பனை செய்து வருவாயை பெருக்க முடியும்.
ஊரக பொருளாதாரத்தை வலுப்படுத்தும், பிரதமரின் தொலை நோக்கு மற்றும் தற்சார்பு இந்தியாவுக்கு அவர் விடுத்த அழைப்புக்கு ஏற்படி, ஊரக இந்தியாவில் உணவு மற்றும் ஊட்டச்சத்து பாதுகாப்பை உறுதி செய்ய, இந்திய ஊரகப் பகுதிகளில் 78 லட்சத்துக்கும் மேற்பட்ட வேளாண் ஊட்டச்சத்து தோட்டங்களை அமைப்பதற்கான வழியை ஊரக இந்தியா காட்டுகிறது. இலக்கு அளவான 7,500-ஐ தாண்டி, மொத்தம் 76,664 வேளாண் ஊட்டச்சத்து தோட்டங்கள் இந்த வாரத்தில் அமைக்கப்பட்டன.
இந்த நடவடிக்கை ஊரக பகுதிகளில், ஊட்டச்சத்து விழிப்புணர்வை அதிகரிக்க உதவியுள்ளது. இத்திட்டத்தின் கீழ் கடந்த ஜனவரி 13ம் தேதி இணையகருத்தரங்கும் நடந்தது. இதில் 700 இடங்களில் இருந்து 2,000க்கும் மேற்பட்ட பெண்கள் பங்கேற்றனர்.
வேளாண் ஊட்டச்சத்து தோட்டங்கள் மூலம், ரசாயண கலப்பு அல்லாத காய்கறி-பழங்கள் கிடைப்பதாகவும், இதன் மூலம் மருத்துவ செலவு குறைந்துள்ளதாகவும், இதில் பங்கேற்ற பெண்கள் தெரிவித்துள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1791234
சமூக நிதி மற்றும் அதிகாரமளித்தல் அமைச்சகம்
கர்நாடகா மாநிலம் தாவாங்கேரேவில் மண்டல திறன் பயிற்சி மையத்திற்கு மத்திய சமூக நீதி மற்றும் அதிகாரமளித்தல் துறை அமைச்சர் டாக்டர் வீரேந்திர குமார் நாளை அடிக்கல் நாட்டுகிறார்.
கர்நாடகாவில் உள்ள தாவங்கேரேவில் திறன் மேம்பாடு, மறுவாழ்வு மற்றும் மாற்றுத்திறனாளிகளுக்கான அதிகாரமளித்தலுக்கான ஒருங்கிணைந்த பிராந்திய மையத்தின் புதிய கட்டிடத்திற்கு மத்திய சமூக நீதி மற்றும் அதிகாரமளித்தல் அமைச்சர் டாக்டர் வீரேந்திர குமார், 16 ஏப்ரல், 2022 அன்று அடிக்கல் நாட்டுவார்.
மத்திய சமூக நீதி மற்றும் அதிகாரமளித்தல் துறை இணை அமைச்சர் திரு ஏ நாராயணசாமி, தாவாங்கேரே தொகுதி நாடாளுமன்ற உறுப்பினர் திரு ஜி எம் சித்தேஸ்வரா உள்ளிட்டோர் இதில் கலந்து கொள்கின்றனர்.
இந்நிகழ்ச்சியில் தகுதியுடைய 492 பயனாளிகளுக்கு உதவிகள், உபகரணங்கள், கற்பித்தல் கற்றல் கருவிகள் மொத்தம் ரூ 41,48,332 மதிப்பீட்டில் வழங்கப்படும்.
மாற்றுத்திறனாளிகளுக்கான திறன் மேம்பாடு, மறுவாழ்வு மற்றும் அதிகாரமளித்தல் ஆகியவற்றிற்கான ஒருங்கிணைந்த பிராந்திய மையம், சமூகநீதி மற்றும் அதிகாரமளித்தல் அமைச்சகத்தின் மாற்றுத்திறனாளிகளுக்கு அதிகாரமளிக்கும் துறையால் நிறுவப்பட்டுள்ளது.
சொந்த கட்டிடம் இல்லாததால், அதிக எண்ணிக்கையிலான மாற்றுத்திறனாளிகளை சேவைகளின் மூலம் பயனடையச் செய்வதில் இம்மையம் சிரமங்களை எதிர்கொண்டது. இதைத் தொடர்ந்து நிரந்தர கட்டிடம் கட்டுவதற்காக கர்நாடக மாநில அரசிடம் நிலத்தை ஒதுக்கீடு செய்யக் கோரப்பட்டது. நிலம் ஒதுக்கப்பட்டதை தொடர்ந்து பல்வேறு வசதிகளோடு கட்டிடம் கட்டப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1817086
நிதி அமைச்சகம்
குறு, சிறு, நடுத்தரத் தொழில் நிறுவனங்களுக்கு அவசரகால நிதியுதவித் திட்டத்திற்காக இந்திய அரசுக்கும் உலக வங்கிக்கும் இடையில் 750 மில்லியன் அமெரிக்க டாலருக்கான ஒப்பந்தம் கையெழுத்து.
கோவிட்-19 நெருக்கடியால் கடுமையாகப் பாதிக்கப்பட்டுள்ள குறு, சிறு, நடுத்தரத் தொழில் நிறுவனங்களுக்கு  அதிக நிதி கிடைக்கச் செய்வதற்காக எம்.எஸ்.எம்.இ. அவசரகால நிதியுதவித் திட்டத்திற்கு இந்திய அரசுக்கும் உலக வங்கிக்கும் இடையில் 750 மில்லியன் அமெரிக்க டாலருக்கான ஒப்பந்தம் கையெழுத்தாகியுள்ளது.
இப்போது ஏற்பட்டுள்ள அதிர்ச்சியில் தாக்குபிடித்து, மில்லியன் கணக்கான வேலைவாய்ப்புகளைப் பாதுகாக்க 15 லட்சம் குறு, சிறு, நடுத்தரத் தொழில் நிறுவனங்களுக்கு உதவும் வகையில் ரொக்கம் மற்றும் கடன் தேவைகளைப் பூர்த்தி செய்யும் வகையில் இந்த நிதியுதவித் திட்டம் இருக்கும். காலப்போக்கில் குறு, சிறு, நடுத்தரத் தொழில் நிறுவனங்கள் துறைக்குத் தேவையான உத்வேகத்தை அளிப்பதற்கான சீர்திருத்தங்களின் விரிவான தொகுப்புகளில் முதல்கட்ட நடவடிக்கையாக இது இருக்கும்.
இந்திய அரசு சார்பில் மத்திய நிதியமைச்சகத்தின் பொருளாதார விவகாரங்கள் துறையின் கூடுதல் செயலாளர் திரு சமீர்குமார் காரேவும், உலக வங்கி சார்பில் அதன் இந்தியப் பிரிவுக்கான டைரக்டர் திரு. ஜுனைத் அஹமத்தும் கையெழுத்திட்டனர்.
கோவிட்-19 நோய்த் தொற்று பாதிப்பால் குறு, சிறு, நடுத்தரத் தொழில் நிறுவனங்கள் துறை பெரும் பாதிப்புக்கு உள்ளாகி, பெருமளவில் வாழ்வாதார இழப்பும், வேலையிழப்புகளும் ஏற்பட்டுள்ளதாக திரு. காரே தெரிவித்தார். வங்கி சாராத நிதி நிறுவனங்கள் மற்றும் நிதி நிறுவனங்களுக்கு அபரிமிதமான நிதி கிடைப்பதை உறுதி செய்வதில் மத்திய அரசு கவனம் செலுத்தி வருகிறது. வங்கி சாராத நிதி நிறுவனங்களுக்கு நிதி அளிப்பதன் மூலம் பொருளாதார வாய்ப்பு தொடர்ந்து நீடிக்கும். இயங்குவதற்கான சாத்தியக்கூறு உள்ள குறு, சிறு, நடுத்தரத் தொழில் நிறுவனங்கள் நெருக்கடி காலத்தைக் கடந்து செயல்பட உதவும் வகையில் வங்கி சாராத நிதி நிறுவனங்களும், வங்கிகளும் தொடர்ந்து நிதியுதவி அளிப்பதை ஊக்குவிப்பதற்கு அரசு உத்தரவாதம் அளிக்கும் வகையில் இந்தத் திட்டம் உதவிகரமாக இருக்கும்.
உலக வங்கியின் குழுமம், அதன் தனியார் துறை பிரிவு உள்ளிட்டவை - சர்வதேச நிதி கார்ப்பரேசன்  ஆகியவை பின்வரும் வகையில் குறு, சிறு, நடுத்தரத் தொழில் நிறுவனங்களைப் பாதுகாக்க அரசின் முன்முயற்சிகளுக்கு ஆதரவு அளிக்கும்:
- ரொக்கம் கிடைக்கும் தடைகளை நீக்குதல்
- வங்கிசாராத நிதி நிறுவனங்கள் மற்றும் சிறுநிதி வங்கிகளைப் பலப்படுத்துதல்
- நிதியளிப்பில் புதுமை அணுகுமுறைகளை உருவாக்குதல்
இன்றைய காலக்கட்டத்தில் 8 சதவீத குறு, சிறு, நடுத்தரத் தொழில் நிறுவனங்கள் மட்டுமே முறைசார்ந்த கடன் வசதிகளைப் பெற்றுள்ளன. இந்தத் திட்டமானது குறு, சிறு, நடுத்தரத் தொழில் நிறுவனக் கடனளிப்பு மற்றும் பட்டுவாடாக்களில் நுண்தொழில்நுட்பம் மற்றும் மின்னணு நிதிச் சேவைகளின் பயன்பாட்டை பிரதானப்படுத்தி, ஊக்குவிப்பதாக இருக்கும். கடன் தரும் நிறுவனங்கள், பொருள் வழங்குநர்கள், வாங்குபவர்கள் நிறுவனங்களை விரைவாக அணுகி, குறைந்த விலையில், குறிப்பாக முறைப்படியான கடன் வசதிகளை இப்போது பெற முடியாதிருக்கும் சிறு தொழில் நிறுவனங்களை அணுகுவதில் மின்னணு தளங்கள் முக்கிய பங்காற்றும்.
(
நுகர்வோர் நலன், உணவு மற்றும் பொது விநியோகம் அமைச்சகம்
தமிழகம், உத்தரப் பிரதேசம், பஞ்சாப் உள்ளிட்ட மாநிலங்களில் இருந்து அதிக அளவில் நெல் கொள்முதல் செய்யப்பட்டு வருகிறது
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், அரியானா, உத்தரப் பிரதேசம், தமிழ்நாடு, உத்தரகாண்ட், சண்டிகர், ஜம்மு காஷ்மீர், குஜராத் மற்றும் கேரளாவில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு கடந்த 27-ஆம் தேதி வரை 170.53 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 134.85 லட்சம் மெட்ரிக் டன் நெல் கொள்முதல் செய்யப்பட்டிருந்தது.
கடந்தாண்டைவிட இந்தாண்டு நெல் கொள்முதல் 26.46 சதவீதம் அதிகம். இந்தாண்டில் இது வரையிலான மொத்த கொள்முதலில், பஞ்சாப் மாநிலத்தில் மட்டும் 114.97 லட்சம் மெட்ரிக் டன் கொள்முதல் செய்யப்பட்டுள்ளது.
நடப்பு காரீப் சந்தை காலத்தில் 14.37 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 32195.69 கோடி பெற்றுள்ளனர்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா மற்றும் ராஜஸ்தான், மற்றும் ஆந்திரப் பிரதேசத்திலிருந்து 45.10 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
தமிழ்நாடு, மகாராஷ்டிரா, ஹரியானா ஆகிய மாநிலங்களில் இருந்து, 27.10.2020 வரை 2306.41 மெட்ரிக் டன் பாசி பயறு மற்றும் உளுந்து ஆகியவற்றை 1697 விவசாயிகளிடமிருந்து ரூ.14.13 கோடி குறைந்தபட்ச ஆதரவு விலையில், அரசு நிறுவனங்கள் கொள்முதல் செய்துள்ளன.
இதேபோல், கர்நாடகா மற்றும் தமிழக விவசாயிகளிடமிருந்து 5089 மெட்ரிக் டன் கொப்பரை தேங்காயை ரூ.52.40 கோடி குறைந்தபட்ச ஆதரவு விலையில் கொள்முதல் செய்யப்பட்டுள்ளன.
பஞ்சாப், ஹரியானா, ராஜஸ்தான் மற்றும் மத்தியப் பிரதேசம் ஆகிய மாநிலங்களில் குறைந்த பட்ச ஆதரவு விலையில் பருத்தி கொள்முதல் சுமூகமாக நடந்து கொண்டிருக்கிறது. 27.10.2020 வரை, 84,138 விவசாயிகளிடமிருந்து, 442266 பருத்தி பேல்கள், ரூ.129951 லட்சத்துக்கு கொள்முதல் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://www.pib.gov.in/PressReleasePage.aspx?PRID=1668154
பிரதமர் அலுவலகம்
7வது சர்வதேச யோகா தின நிகழ்ச்சியில் பிரதமர் நாளை உரையாற்றுகிறார்
ஏழாவது சர்வதேச யோகா தின நிகழ்ச்சியில் பிரதமர் திரு நரேந்திர மோடி ஜூன் 21ம் தேதி காலை 6.30 மணிக்கு உரையாற்றுகிறார்.
இது குறித்து பிரதமர் சுட்டுரையில் விடுத்துள்ள செய்தியில், ‘‘ நாளை ஜூன் 21ம் தேதி, 7வது யோகா தினத்தை நாம் கொண்டாடுகிறோம். ‘ஆரோக்கியத்திற்கு யோகா’ என்பதுதான் இந்தாண்டின் கருப்பொருள், இது உடல் மற்றும் மனநலத்துக்கு யோகா செய்வதில் கவனம் செலுத்துகிறது. நாளை காலை சுமார் 6.30 மணிக்கு, நடைபெறும் யோகா தின நிகழ்ச்சியில் நான் உரையாற்றவுள்ளேன்’’ என குறிப்பிட்டுள்ளார்.
-----
(
நித்தி ஆயோக்
உலக தொழில் முனைவுத்திறன் உச்சி மாநாடு – பிரதமர் நாளை துவக்கி வைக்கிறார்
இந்த மாநாட்டில் பங்குபெறுபவர்களில் 52.5 சதவீதம் பெண்கள்
அமெரிக்க அதிபரின் ஆலோசகர் இவாங்கா டிரம்ப் அமெரிக்க குழுவிற்கு தலைமை ஏற்கிறார்.
முதல் முறையாக தெற்கு ஆசியாவில் நடைபெறும் உலகத் தொழில் முனைவுத்திறன் உச்சி மாநாடு நாளை முதல் மூன்று நாட்களுக்கு ஐதராபாத்தில் நடைபெறும். அமெரிக்க அரசுடன் இணைந்து ஏற்பாடு செய்யப்படும் இந்த மாநாட்டினை பிரதமர் திரு. நரேந்திர மோடி தொடங்கி வைப்பார். அமெரிக்க அதிபரின் ஆலோசகர் இவாங்கா டிரம்ப் அமெரிக்கக் குழுவிற்குத் தலைமை ஏற்கிறார்.
எட்டாவது முறை நடைபெறும் உலகத் தொழில் முனைவுத்திறன் உச்சி மாநாட்டில் உலகின் பல்வேறு பகுதிகளில் இருந்து தொழில் முனைவோர், முதலீட்டாளர்கள் மற்றும் ஆதரவாளர்கள் பங்கேற்கின்றனர். “பெண்களுக்கு முதலிடம், அனைவருக்கும் செழிப்பு” என்ற கருப்பொருளை கொண்டு நடைபெறும் இந்த மாநாட்டில் பெரும்பான்மையான பங்கேற்பாளர்கள், அதாவது 52.5 சதவீதம் பேர் பெண்கள் ஆவார்கள்.
ஆப்கானிஸ்தான், சவுதி அரேபியா, இஸ்ரேல் உட்பட 10 நாடுகளில் இருந்து அனைத்து மகளிர் பிரமுகர்கள் குழு இந்த மாநாட்டில் பங்கேற்க உள்ளது. பெண்களுக்கு அதிகாரம் அளித்தால், சமூகமும் நாடும் முன்னேறும் என்பதில் அமெரிக்காவும் இந்தியாவும் உறுதியாக உள்ளன என்பதையே இந்த மாநாட்டின் கருப்பொருள் எடுத்துக்காட்டுகிறது.
சுரங்கங்கள் அமைச்சகம்
சட்டவிரோத சுரங்கப்பணிகளை தடுப்பதற்கு அரசு மேற்கொண்ட முயற்சிகளின் விளைவுகள்
சுரங்கங்கள் மற்றும் கனிமங்கள்  சட்டம் 1957 இன் பிரிவு 23சி, சட்டவிரோத சுரங்கத்தைத் தடுப்பதற்கான விதிகளை உருவாக்க மாநில அரசுகளுக்கு அதிகாரம் அளிக்கிறது. மாநில அரசுகள், அதிகாரப்பூர்வ அரசிதழில் அறிவிப்பதன் மூலம், சட்டவிரோத சுரங்கப்பணிகள், போக்குவரத்து கனிம வளங்களை சேமித்தல் ஆகியவற்றை தடுப்பதற்கான விதிகளை உருவாக்கலாம்.
நடப்பு நிதியாண்டு 2022-23-ஆம் ஆண்டில் தமிழ்நாட்டில் 4495 சட்டவிரோத சுரங்க வழக்குகள் பதிவு செய்யப்பட்டது. 743.12 லட்சம் ரூபாய் அபராதம் விதிக்கப்பட்டது.
இத்தகவலை மத்திய நிலக்கரி, சுரங்கங்கள் துறை அமைச்சர் திரு பிரல்ஹத் ஜோஷி மாநிலங்களவையில் தெரிவித்தார்.
ரெயில்வே அமைச்சகம்
ரயில்வேயில் 2500 பெட்டிகள் தனிமைப்படுத்தல் வார்டுகளாக மாற்றம்: ஆரம்ப இலக்கில் பாதியை ரயில்வே துரித வேகத்தில் எட்டியது
கோவிட்-19க்கு எதிரான நடவடிக்கைகளில் நாட்டின் முயற்சிகளுக்கு உறுதுணையாக இருக்கும் வகையில் தன்னிடம் உள்ள வசதிகளையும் , ஆதாரங்களையும் இந்திய ரயில்வே நிர்வாகம் பயன்படுத்த முன்வந்துள்ளது. 5000 ரயில் பெட்டிகளை தனிமைப்படுத்தல் வார்டுகளாக மாற்றுவது என்ற ஆரம்பகட்ட இலக்கில் பாதியான 2500 பெட்டிகளை அவ்வாறு குறுகிய கால அவகாசத்தில் மாற்றி ரயில்வே நிர்வாகம் சாதனை படைத்துள்ளது.
முடக்கநிலை அமலில் உள்ள காலத்தில், மனிதவள ஆதாரம் குறைவாக உள்ள சூழ்நிலையில், சுழற்சி அடிப்படையில் தொழிலாளர்கள் வேலை பார்க்க வேண்டிய சூழ்நிலையில், ரயில்வேயின் பல்வேறு மண்டலங்களும், குறுகிய கால அவகாசத்தில் நிறைய மாற்றங்கள் செய்தலுக்கான அசாத்தியமான பணிகளை செய்து முடித்துள்ளன. 2500 பெட்டிகள் தனிமைப்படுத்தல் வார்டுகளாக மாற்றப்பட்டதை அடுத்து, அவசர நேரத்தில் பயன்படுத்த 40,000 தனிமைப்படுத்தல் படுக்கை வசதிகள் தயாராக உள்ளன.
முன்மாதிரி வடிவமைப்புக்கு ஒப்புதல் கிடைத்ததும், மாற்றங்கள் செய்யும் பணிகளை மண்டல ரயில்வே நிர்வாகங்கள் தொடங்கின. சராசரியாக ஒரு நாளுக்கு 375 பெட்டிகளில் இந்த மாற்றங்கள் செய்து முடிக்கப்படுகின்றன. நாட்டில் 133 இடங்களில் இந்தப் பணிகள் நடந்து வருகின்றன.
மருத்துவ அறிவுறுத்தல்களின்படி இந்த ரயில் பெட்டிகளில் மாற்றங்கள் செய்யப்பட்டுள்ளன. தேவைகள் மற்றும் விதிமுறைகளின்படி மருத்துவ கண்காணிப்பு மற்றும் தங்கி சிகிச்சை பெறுதலை செம்மையாக்குவதை உறுதி செய்வதற்கான முயற்சிகள் மேற்கொள்ளப்பட்டுள்ளன.
அவசர கால தேவைகளுக்காக மட்டுமே ரயில்வே தனிமைப்படுத்தல் பெட்டிகள் மாற்றப்படுகின்றன என்பது குறிப்பிடத்தக்கது. கோவிட்-19க்கு எதிரான நடவடிக்கைகளில் சுகாதார அமைச்சகத்தின் பணிகளுக்கு உறுதுணையாக இருக்கும் வகையில் இந்த முயற்சி மேற்கொள்ளப்பட்டுள்ளது.
பிரதமர் அலுவலகம்
மெக்சிகோ அதிபர் விரைவில் குணமடைய பிரதமர் வாழ்த்து
மெக்சிகோ அதிபர் மேதகு. ஆண்ட்ரேஸ் மானுவல் லோபஸ் ஒப்ராடோர் கொவிட்-19-லிருந்து விரைவில் குணமடைய பிரதமர் திரு நரேந்திர மோடி வாழ்த்து தெரிவித்துள்ளார்.
“கொவிட்-19-லிருந்து விரைவில் குணமடைய அதிபர் லோபஸ் ஒப்ராடோர் @lopezobrador_ அவர்களுக்கு எனது வாழ்த்துகள்”, என்று பிரதமர் தமது டுவிட்டரில் ஸ்பானிஷ் மொழியில் வாழ்த்துகளை தெரிவித்துள்ளார்.
சிறுபான்மையினர் நலன் அமைச்சகம்
நாட்டின் பார்சி கல்வி நிறுவனங்கள்
2011-ம் ஆண்டு மக்கள் தொகை கணக்கெடுபபின் படி பார்சி சமுதாயத்தினர், மத்திய அரசால் அறிவிக்கப்பட்டுள்ள 6 சிறுபான்மையினச் சமுகத்தினர் இடையே எண்ணிக்கையில் மிகவும் குறைந்த சிறுபான்மையினராக பார்சிக்கள் உள்ளனர் என்று மத்திய சிறுபான்மையினர் விவகாரத்துறை அமைச்சர் திருமதி ஸ்மிருதி சுபின் இரானி கூறியுள்ளார். மாநிலங்களவையில் எழுத்து மூலம் அளித்த பதிலில் இதனை தெரிவித்துள்ள அவர் சிறுபான்மைக் கல்வி நிறுவனங்களுக்கான தேசிய ஆணையம், பார்சி சமுதாயத்தினரால் உருவாக்கப்பட்டு நிர்ணயிக்கப்பட்டு வரும் 14 நிறுவனங்களுக்கு சிறுபான்மை அந்தஸ்து சான்றிதழை வழங்கியுள்ளதாகத் தெரிவித்தார்.
பார்சி சமுதாய மாணவர்களுக்குக் கல்வி உதவித் தொகை வழங்கப்பட்டு வருகிறது என்ற தகவலையும் அவர் தெரிவித்தார்.
வணிகம் மற்றும் தொழில்துறை அமைச்சகம்
5 பிரத்தியேக வகை ஆப்பிள்களை ஹெச்பிஎம்சி உடன் இணைந்து பஹ்ரைனுக்கு அபேடா ஏற்றுமதி செய்தது
வேளாண் மற்றும் பதப்படுத்தப்பட்ட உணவுப் பொருட்களை புதிய இடங்களுக்கு ஏற்றுமதி செய்யும் தனது முயற்சிகளின் தொடர்ச்சியாக, ஐந்து பிரத்தியேக வகை ஆப்பிள்களை ஹிமாச்சலப் பிரதேச தோட்டக்கலை பொருட்கள் சந்தைப்படுத்துதல் மற்றும் பதப்படுத்துதல் நிறுவனத்துடன்  இணைந்து பஹ்ரைனுக்கு வேளாண் மற்றும் பதப்படுத்தப்பட்ட பொருட்கள் ஏற்றுமதி மற்றும் மேம்பாட்டு ஆணையம்  ஏற்றுமதி செய்துள்ளது.
ராயல் டெலிசியஸ், டார்க் பரோன் காலா, ஸ்கார்லெட் ஸ்பர், ரெட் வெலோக்ஸ் மற்றும் கோல்டன் டெலிசியஸ் ஆகிய இந்த வகைகள், ஹிமாச்சலப் பிரதேசத்தில் உள்ள விவசாயிகளிடம் கொள்முதல் செய்யப்பட்டு அபேடாவில் பதிவு பெற்ற டிஎம் என்டர்பிரைசஸ் நிறுவனத்தால் ஏற்றுமதி செய்யப்பட்டது.
இந்தியாவின் 75-வது சுதந்திர தினத்தை குறிக்கும் வகையில் முன்னணி விற்பனையாளரான அல் ஜசீரா குழுமத்தால் 2021 ஆகஸ்ட் 15 அன்று ஏற்பாடு செய்யப்படவுள்ள ஆப்பிள் பிரபலப்படுத்தல் நிகழ்ச்சியில் இந்த ஆப்பிள்கள் காட்சிக்கு வைக்கப்படும். பஹ்ரைனில் உள்ள நுகர்வோரிடையே இந்திய ஆப்பிள்களை பிரபலப்படுத்தும் வகையிலும் இந்த நிகழ்ச்சி ஏற்பாடு செய்யப்படுகிறது.
கொவிட்-19 பெருந்தொற்றின் சவால்களுக்கு மத்தியிலும் மாம்பழ ஏற்றுமதியில் இந்தியா முன்னேற்றத்தை கண்டு வரும் வேளையில் புதிய ஆப்பிள் வகைகளின் ஏற்றுமதி நடந்தேறியுள்ளது.
ஏற்றுமதிகள் இதுவரை அதிகம் செய்யப்படாத இடங்களில் இருந்து பழங்கள் மற்றும் காய்கறிகளை ஏற்றுமதி செய்வதற்கான நடவடிக்கைகளை அபேடா எடுத்து வருகிறது. மாம்பழ ஏற்றுமதிகளை ஊக்குவிப்பதற்காக வாங்குவோர்-விற்போர் கூட்டங்களையும் திருவிழாக்களையும் காணொலி மூலம் அபேடா நடத்தி வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1745344
பிரதமர் அலுவலகம்
சுவாமி விவேகானந்தர் பிறந்த தினத்தை முன்னிட்டு பிரதமர் அஞ்சலி
சுவாமி விவேகானந்தர் பிறந்த தினத்தை முன்னிட்டு பிரதமர் திரு. நரேந்திர மோடி அவருக்கு அஞ்சலி செலுத்தினார்.
“நாம் அனைவரும் சுவாமி விவேகானந்தருக்கு அஞ்சலி செலுத்துவோம். மேலும் பலதலைமுறைகளின் எண்ணங்களை சீர்செய்யும் அவரது சக்தி வாய்ந்த எண்ணங்கள் மற்றும் கொள்கைகளை நினைவு கொள்வோம்”, என்று பிரதமர் கூறினார்.
பாதுகாப்பு அமைச்சகம்
ஐஎன்எஸ் ஷான்குஷ் நீர்மூழ்கி கப்பலின் மறுசீரமைப்பு சான்றிதழுக்காக மசகான் கப்பல் கட்டும் நிறுவனத்துடன் மத்திய பாதுகாப்புத்துறை அமைச்சகம் ரூ.2,275 கோடி மதிப்பில் ஒப்பந்தம்
மத்திய பாதுகாப்பு அமைச்சகம் 2023, ஜூன் 30-ந் தேதி ஐஎன்எஸ் ஷான்குஷ் நீர்மூழ்கிக் கப்பலின் மறுசீரமைப்பு சான்றிதழுக்காக மசகான் கப்பல் கட்டும் நிறுவனத்துடன் மும்பையில் ஒப்பந்தம் மேற்கொண்டது. இதன் ஒட்டுமொத்த மதிப்பு ரூ.2,275 கோடி ஆகும்.
எஸ்எஸ்கே வகை நீர்மூழ்கிக் கப்பலான ஷான்குஷ், மசகான் கப்பல் கட்டும் நிறுவனத்தில் மறுவடிவமைப்புக்கு உட்படுத்தப்படும். அவ்வாறு மறுவடிவமைப்பு செய்யப்படும் நீர்மூழ்கிக் கப்பல் 2026-ம் ஆண்டு ராணுவத்திடம் ஒப்படைக்கப்படவிருக்கிறது. இதைத் தொடர்ந்து இந்திய கடற்படையில் ஐஎன்எஸ் ஷான்குஷ் சேர்க்கப்படும்.
இந்தத் திட்டத்தில் 30 சிறு,குறு மற்றும் நடுத்தர தொழில்முனைவோருக்கு வாய்ப்பு அளிக்கப்பட்டு, வேலைவாய்ப்புகள் உருவாக்கப்படும். இந்தத் திட்டம் மத்திய அரசின் தற்சார்பு இந்தியா என்ற இலக்கை அடைவதற்கான முக்கிய படியாக கருதப்படும்.
ரெயில்வே அமைச்சகம்
ரயில் முன்பதிவு பயணச் சீட்டுகளில் சுமார் 80 சதவீதம் இணையதளம் வாயிலாக பதிவு செய்யப்படுகிறது
ரயில்வே சேவைகள் மற்றும் தரவுகளை டிஜிட்டல்மயமாக்கல் பணிகள் நடைபெற்று வருகின்றன. டிஜிட்டல் முன்னெடுப்புக்கான விழிப்புணர்வை ஏற்படுத்த பல்வேறு ஊடகங்கள் மூலம் ஊரக மற்றும் கிராமப்புறங்களில் வழக்கமான முகாம்கள் நடத்தப்படுகின்றன.
மொபைல் மற்றும் இணையதளம் வாயிலாக உலக அளவில் ரயில் பயணச்சீட்டுகள் முன்பதிவு செய்யப்படுகிறது. ரயில் முன்பதிவு பயணச் சீட்டுகளில் சுமார் 80 சதவீதம் இணையதளம் வாயிலாக பதிவு செய்யப்படுகிறது. முன்பதிவு மற்றும் முன்பதிவு செய்யப்படாத பயணச்சீட்டுகளை பெறுவதற்கு பல்வேறு தளங்களில் மொபைல் செயலிகள் உள்ளன.
இத்தகவலை மக்களவையில் ரயில்வே அமைச்சர் திரு அஸ்வினி வைஷ்ணவ் எழுத்துப்பூர்வமாக இன்று தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும். https://pib.gov.in/PressReleasePage.aspx?PRID=1885426
எஃகுத்துறை அமைச்சகம்
80-வது ஸ்கோச் உச்சிமாநாடு 2022-ல் இரண்டு விருதுகளை என்எம்டிசி வென்றது
இந்தியாவின் மிகப்பெரிய இரும்புத் தாது உற்பத்தியாளரான, எஃகு அமைச்சகத்தின் கீழ் செயல்படும் தேசிய கனிம வளர்ச்சிக் கழகம் , சமீபத்தில் புதுதில்லியில் நடைபெற்ற 80-வது ஸ்கோச் உச்சிமாநாட்டில் 2022-ல் ஒரு தங்கம் மற்றும் ஒரு வெள்ளி என இரண்டு விருதுகளை வென்றது.
‘வங்கியியல், நிதி சேவைகள் மற்றும் காப்பீட்டு துறை & பொதுத்துறை நிறுவனங்கள்’ என்பது 80-வது ஸ்கோச் உச்சிமாநாடு 2022-ன் கருப்பொருள் ஆகும்.
என்எம்டிசி ஐடிஐ பன்சி மூலம் தண்டேவாடா மாவட்டத்தில் செயல்படுத்தப்படும் தொழில்நுட்பக் கல்வி மற்றும் திறன் மேம்பாடு ஊக்குவிப்புத் திட்டத்திற்காக சமூகப் பொறுப்பு பிரிவில் தங்க விருதையும், ஈஆர்பி செயல்படுத்தலுக்கான ‘கல்பதரு’ திட்டத்திற்காக டிஜிட்டல் சேர்க்கை பிரிவில் வெள்ளி விருதையும் என்எம்டிசி வென்றது. நிறுவனத்தின் தலைவர் மற்றும் நிர்வாக இயக்குநர் திரு சுமித் தேப் சார்பாக இயக்குநர்  திரு அமிதவ முகர்ஜி விருதுகளை காணொலி முறையில் பெற்றுக்கொண்டார்.
சாதனைக்காக குழுவினரை வாழ்த்திய திரு சுமித் தேப், “தேசத்திற்கு சேவை செய்வதில் என்எம்டிசியின் முயற்சிகளை அங்கீகரித்ததற்காக ஸ்கோச்க்கு நன்றி தெரிவிக்க விரும்புகிறேன்,” என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1815940
நிலக்கரி அமைச்சகம்
நிலக்கரி துறையில் ஆராய்ச்சி மற்றும் மேம்பாட்டுக்கான ஆலோசனைகளை நிலக்கரி அமைச்சகம் வரவேற்றுள்ளது
கல்வி நிறுவனங்கள் மற்றும் ஆராய்ச்சி அமைப்புகளிடமிருந்து ஆராய்ச்சி ஆலோசனைகளை நிலக்கரி அமைச்சகம் வரவேற்றுள்ளது.
- நிலத்தடியில் சுரங்கம் தோண்டுதல், திறந்தவெளியில் கனிமங்கள் கண்டறிதல் ஆகியவற்றில் உற்பத்தி மற்றும் உற்பத்தித் திறனை மேம்படுத்துவதற்கான நவீன தொழில்நுட்பம்/நடைமுறைகள்
- பாதுகாப்பு, சுகாதாரம், சுற்றுச்சூழலில் மேம்பாடு
- கழிவிலிருந்து செல்வத்திற்கு
- நிலக்கரி மற்றும் தூய நிலக்கரி தொழில்நுட்பங்களின் பயன்பாட்டிற்கான மாற்று
- நிலக்கரி பலன் மற்றும் பயன்பாடு
- கண்டறிதல்
- புதிய கண்டுபிடிப்பு மற்றும் உள்நாட்டுமயமாக்குதல் 
போன்று நிலக்கரித் துறையில் முக்கியமான ஆராய்ச்சி மற்றும் மேம்பாட்டுப் பணிகள் பற்றி ஆலோசனைகள் வரவேற்கப்படுகின்றன.
இதற்கான வழிகாட்டு நெறிமுறைகள், படிவம், இணையதளம் வழியாக சமர்ப்பித்தல் ஆகியவற்றை https://scienceandtech.cmpdi.co.in என்ற இணையதளத்தில் பெறலாம். ஆலோசனைகளை சமர்ப்பிக்க கடைசி தேதி 15.07.2023.
மேலும் விவரங்கள்/விளக்கங்களுக்கான மின்னஞ்சல் முகவரி: hitlar.singh85[at]nic[dot]in அல்லது gmsnt.cmpdi@coalindia.in
பிரதமர் அலுவலகம்
வடகிழக்கின் அனைத்துத்துறை வளர்ச்சிக்கான மாற்றம் நிறைந்த முன்முயற்சிகளை பிரதமர் பகிர்ந்துள்ளார்-‘அனைத்துத்துறை வளர்ச்சியின் 8 ஆண்டுகள்’
கடந்த 8 ஆண்டுகளில் வடகிழக்கு மாநிலங்களின் அனைத்துத்துறை வளர்ச்சிக்கான மாற்றம் நிறைந்த முன்முயற்சிகள் பற்றி நமோ செயலி, மைகவ் ஆகிய தமது இணையதளத்தின் கட்டுரைகள் மற்றும் ட்விட்டர் பதிவுகளைப் பிரதமர் திரு நரேந்திர மோடி பகிர்ந்துள்ளார்.
பிரதமர் ட்விட்டரில் கூறியிருப்பதாவது:
“கடந்த 8 ஆண்டுகளில் வடகிழக்கு முன்னெப்போதும் இல்லாத வளர்ச்சியை கண்டிருக்கிறது. அடிப்படை கட்டமைப்பை உருவாக்குதல், சிறந்த சுகாதார கவனிப்பை உறுதிசெய்தல், கல்வி, இந்த பிராந்தியத்தின் பல்வேறு மாநிலங்களைச் சேர்ந்த வளமான கலாச்சாரங்களை பிரபலப்படுத்துதல் ஆகியவற்றில் கவனம் செலுத்தப்படுகிறது. #8YearsOfPurvottarKalyan”
“வடகிழக்கு மாநிலங்களின் அனைத்துத்துறை வளர்ச்சிக்கான மாற்றம் நிறைந்த முன்முயற்சிகள்#8YearsOfPurvottarKalyan”